ΚΑΝΟΝΙΣΜΟΣ (ΕΚ) αριθ. 1541/1999 ΤΗΣ ΕΠΙΤΡΟΠΗΣ

της 14ης Ιουλίου 1999

σχετικά με τον καθορισμό του ορίου παρέμβασης για τα μήλα κατά την περίοδο εμπορίας 1999/2000

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 27 παράγραφοι 1 και 2,

Εκτιμώντας:

(1) ότι στο άρθρο 27 παράγραφος 1 του κανονισμού (ΕΚ) αριθ. 2200/96 προβλέπεται ο καθορισμός ενός ορίου παρέμβασης όταν η αγορά ενός προϊόντος που εμφαίνεται στο παράρτημα ΙΙ του εν λόγω κανονισμού υφίσταται ή ενδέχεται να υποστεί ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων· ότι σε τέτοια περίπτωση υπάρχει κίνδυνος να δημιουργηθούν δυσχέρειες προϋπολογισμού για την Κοινότητα·

(2) ότι είχε καθοριστεί, με τον κανονισμό (ΕΚ) αριθ. 1547/98 της Επιτροπής(3), όριο παρέμβασης για τα μήλα για την περίοδο 1998/99· ότι, επειδή οι προϋποθέσεις που καθορίζονται από το προαναφερθέν άρθρο 27 εξακολουθούν να συντρέχουν για το εν λόγω προϊόν, πρέπει να καθοριστεί και πάλι όριο παρέμβασης για το προϊόν αυτό και για την περίοδο εμπορίας 1999/2000, σε συνάρτηση με το ποσοστό του μέσου όρου της παραγωγής που προορίζεται για κατανάλωση σε νωπή κατάσταση των πέντε τελευταίων περιόδων, για τις οποίες υπάρχουν διαθέσιμα στοιχεία, και να προσδιοριστεί επίσης η περίοδος που λαμβάνεται υπόψη για να εκτιμηθεί η υπέρβαση του εν λόγω ορίου·

(3) ότι, κατ' εφαρμογή του προαναφερθέντος άρθρου 27, η υπέρβαση του κατωφλίου παρέμβασης έχει ως συνέπεια τη μείωση της κοινοτικής αποζημιώσεως απόσυρσης κατά τη διάρκεια της περιόδου που έπεται εκείνης της υπέρβασης του ορίου· ότι πρέπει να προσδιοριστούν οι επιπτώσεις από την υπέρβαση αυτή και να καθοριστεί μείωση ανάλογη προς το μέγεθος της υπέρβασης εντός του ορίου ενός ορισμένου ποσοστού·

(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το όριο παρέμβασης για τα μήλα κατά την περίοδο 1999/2000 ορίζεται σε 486900 τόνους.

2. Η υπέρβαση του ορίου παρέμβασης, αποτιμάται με βάση τις αποσύρσεις που θα πραγματοποιηθούν μεταξύ 1ης Ιουνίου 1999 και της 31 Μαΐου 2000.

Άρθρο 2

Εάν η ποσότητα μήλων που αποσύρεται κατά την περίοδο που ορίζεται στο άρθρο 1 παράγραφος 2 υπερβαίνει το όριο που έχει καθοριστεί στο άρθρο 1 παράγραφος 1, η κοινοτική αποζημίωση απόσυρσης, που έχει καθοριστεί στο άρθρο 26 του κανονισμού (ΕΚ) αριθ. 2200/96, κατά την επόμενη περίοδο εμορίας μειώνεται ανάλογα με τη σπουδαιότητα της υπέρβασης σε σχέσημε την παραγωγή που χρησίμευσε βς βάση για τον υπολογισμό του εν λόγω ορίου.

Η μείωση της κοινοτικής αποζημίωσης απόσυρσης δεν μπορεί, ωστόσο, να είναι μεγαλύτερη από 30 %.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21.11.1996, σ. 1.

(2) ΕΕ L 160 της 26.6.1999, σ. 80.

(3) ΕΕ L 202 της 18.7.1998, σ. 23.